  Туспуктэм: «Защитники Отечества» фондлэн улосвыл ёзэтэзлэн пресс-службаез Майя Бывальцева Нимысьтыз ожгар ужрадын сӧсырмыны шедемъёслэсь улон интызэс – корказэс яке квартиразэс – соослэн куронъёссы тупато Удмуртиын. Ужъёсты «Защитники Отечества» фонд чотын быдэстозы. Со сярысь фондлэн улосвыл ёзэтэзлэн пресс-службаез ивортӥз. Программае шедён понна ветеран мерлыко координаторезлы вазиськыны кулэ. Со бере улон интыез нимысьтыз ӧри эскероз но пусъёз, кыӵе ужъёсты быдэстыны кулэ луоз. Ӧрилэсь йылпумъянзэ мукет ужкагазъёсын ӵош Москвае фондэ келялозы, отын ини пумкылъян кутозы. Куриськон сётыны быгато нимысьтыз ожгар ужрадын суй-пыдзэс, адӟыны, кылыны быгатонлыксэс ыштэм, коляскаын ветлӥсь сӧсыръёс, суй-пыд висёнъёсын, кыллись адямиос. « Нимысьтыз саклык висъяськомы секыт сӧсыртэм, ӧлексы кылем муртъёслы. Улон интыез тупатон тазалыксыя сюбегатэм луонлыкъёсын адямиослы асьсэды умой шӧдыны юрттэ » Максим Шумихин, «Защитники Отечества» фондлэн улосвыл ёзэтэзлэн кивалтӥсез Кылем арняе ӧрие Каракулино ёросын ужаз. Отын улӥсь ветеран ожмаськонын пыдзэ ыштӥз, али коляскаын ветлэ. « Висъетысь ӧссэ утялтоно вал, арка лэсьтоно, ванное ӧсэз паськытгес кароно, отчы шугъяськонтэк пырын мед быгато » нимысьтыз ожгар ужрадысь ветеран Улон интыез тупатон улсын ветеранъёслэн коркаязы ке квартираязы ӧсъёсты вошто, «визьмо корка» сӧзнэт пукто, тазалыксыя сюбегатэм луонлыкъёсын адямиослы чаклам нимысьтыз мебель пукто. Тегъёс: нимысьтызужрад Мерлык сӧсыръёс юрттэт Удмуртия  